হিরোইনসেবী বা মদ্যসেবীদের ন্যায় মিথ্যা ধর্ম বা অধর্ম নিয়ে বাঁচাতেও প্রচন্ড নেশাগ্রস্ততা থাকে। এমন নেশাগ্রস্তদের উপর নবী-রাসূলদের ন্যায় মহৎ মানুষদের ওয়াজ-নসিহতও কাজ দেয়না।যেমন ঔষধ কাজ দেয় না দুষিত পানি সেবনকারির উপর। এরা যে শুধু নিজেদের জীবনে ধ্বংস ডেকে আনে তা নয়,সমাজ ও রাষ্ট্রেরও ভয়ানক ক্ষতির কারণ হয়। ফলে তাদের উপর নিয়ন্ত্রণটি জরুরী। প্রয়োজন পড়ে নেশার সামগ্রীর উপর কঠোর নিয়ন্ত্রন। সে জন্য চাই সামরিক শক্তি। ইউরোপ-আমেরিকায় হাজার হাজার মসজিদ আছে। বহু হাজার ধর্মপ্রচারকও আছে। বইয়ের দোকানগুলি ভরপুর কোরআন-হাদীস ও ইসলামি বইপুস্তকে। কিন্তু সেগুলি পড়ে ক’জন ইসলাম কবুল করছে? কারণ এসব দেশে রাষ্ট্রীয় ক্ষমতায় যারা প্রতিষ্ঠিত তারা প্রচুর পরিচর্যা দেয় কুফরির। এবং প্রচলিত ভ্রান্ত ধ্যানধারণার প্রতি নেশাগ্রস্ততা বাড়িয়ে চলেছে দেশের মিডিয়া ও শিক্ষা প্রতিষ্ঠানগুলি। রাষ্ট্র ও বিশাল বিশাল প্রতিষ্ঠানগুলো যে ধর্মীয় বিশ্বাস ও সংস্কৃতিকে পরিচর্যা দেয় জনগণ তো সেটিই গ্রহণ করে। সোভিয়েত রাশিয়ার বিলুপ্তির পর কম্যুনিজম সে রাষ্ট্রীয় পরিচর্যা পায়নি। ফলে জনগণের মন থেকে দ্রুত বিলুপ্ত হয়েছে কম্যুনিজম।